**1. melléklet a 2/2017. (II. 16.) önkormányzati rendelethez**

1. A polgármesterre átruházott hatáskörök:

a) Dönt a szociális ellátásokról szóló önkormányzati rendelet 4. §-ában meghatározott ügyekben.

b) Eljár az államháztartáson kívüli forrás átvételéről és az államháztartáson kívülre nyújtott támogatásokról szóló önkormányzati rendelet 15. § (1) bekezdésében meghatározott esetekben.

**c) Munkaszerződést köt közcélú és közhasznú foglalkoztatás keretében alkalmazott munkavállalókkal.**

**d) Dönt a közfoglalkoztatásról szóló törvényben meghatározott közfoglalkoztatóval, közfoglalkoztatás tárgyában kötendő együttműködési megállapodás megkötéséről, ha az az önkormányzat számára anyagi kötelezettséget nem jelent.**

e) Jóváhagyja az Önkormányzat, mint szociális szolgáltató személyes gondoskodás szociális alapszolgáltatásai körébe tartozó étkeztetés szervezeti és működési szabályzatát és szakmai programját.

f) Dönt a közúti közlekedésről szóló 1988. évi I. törvény 3. §-ában, 7. §-ában, 12. §-ában, 14. §-ában, 29/B. §-ában, 34. § (3)-(4) és (6) bekezdésében, 35-37. §-ában, 39. §-ában, 41-42/A. §-ában és 43. §-ában meghatározott ügyekben.

g) Az egyes ingatlanok esetében dönt az környezet alakításáról és védelméről szóló 1997. évi LXXVIII. törvény 25. §-a szerinti elővásárlási jog bejegyeztetéséről.

h) Dönt az átmenetileg szabad pénzeszközök betétkénti elhelyezéséről, értékpapír vásárlásáról.

**i) Jóváhagyja az önkormányzat tulajdonában lévő közterületek filmforgatási célú használatára vonatkozó hatósági szerződést.**

**j)** Dönt a gyermekek védelméről szóló önkormányzati rendelet 2. § (2) bekezdésében meghatározott ügyekben.

2. A jegyzőre átruházott hatáskörök:

a) Dönt a külön önkormányzati rendeletben meghatározott közösségi együttélés alapvető szabályainak megsértésével kapcsolatos ügyekben.

b) Első fokon eljár az állattartás helyi szabályairól szóló 6/2016. (VII. 22.) önkormányzati rendelet hatálya alá tartozó önkormányzati hatósági ügyben.

3. A Szentgotthárd és Térsége Önkormányzati Társulásra átruházott hatáskörök:

a) A Szentgotthárd és Kistérsége Egyesített Óvodák és Bölcsőde intézmény esetében intézkedik a nemzeti köznevelésről szóló törvényben a fenntartó illetve az önkormányzat számára meghatározott feladatok ellátásáról, gyakorolja a fenntartó jogait és kötelezettségeit.

b) A Városi Gondozási Központ útján gondoskodik a házi segítségnyújtás, a jelzőrendszeres házi segítségnyújtás, a támogató szolgáltatás és a közösségi pszichiátriai ellátás biztosításáról.

c) A Család- és Gyermekjóléti Központ Szentgotthárd útján gondoskodik a család- és a gyermekjóléti szolgálat alapellátási feladatok biztosításáról.

d) Kijelöli az 1993. évi III. törvény 92. § (1) bekezdés b) pontja és az 1997. évi XXXI. törvény 29. § (3) bekezdése szerinti önkormányzatot.

e) Gondoskodik a belső ellenőrzési feladatok ellátásáról a 370/2011. (XII. 31.) Korm. rendelet alapján.

f) Ellátja a társulási megállapodásban meghatározott további feladatokat.